Agulhas-strømmen
Store norske leksikon,Geografi,Verdens geografi,Verdenshavene,Havstrømmer
Agulhas-strømmen er en varm havstrøm utenfor Afrikas sørøstlige og sørlige kyst. Strømmen beveger seg mot sørvest og vest langs kanten av kontinentalsokkelen med en hastighet på opp til tre-fire knop (1,5–2 m/s).
Sør og sørvest for Kapp det gode håp møter Agulhas-strømmen en kald strøm fra vest. Her oppløses den, og størstedelen av vannmassene returnerer til Det indiske hav, til dels blandet med den kalde strømmen fra vest. Agulhas-strømmen er et ledd i den storstilte sirkulasjon sør i Det indiske hav og påvirkes lite av lokale vindforhold. Agulhas-strømmen er også til dels en fortsettelse av Mosambikstrømmen. Les mer i Store norske leksikon sirkulasjon hav Det indiske hav